רוני תורן

[ממוזער|265x265 פיקסלים|'''[אשכבה (מחזה)|אשכבה,** בייג'ינג, סין, 2019]]
[[קובץ:בית ברנרדה אלבה תיאטרון באר שבע 2014.jpg|ממוזער|269x269 פיקסלים|**בית ברנרדה אלבה**, [[תיאטרון באר שבע]], 2014|טקסט=]]
[[קובץ:Cabaret Cameri.jpg|ממוזער|269x269px|[[קברט (מחזמר)|**קברט**]], [[הקאמרי|תיאטרון הקאמרי]], 2011|טקסט=]]
[[קובץ:נישואי פיגרו 2009.jpg|ממוזער|270x270px|**נישואי פיגרו**, אופרה [[זארבריקן]], גרמניה, 2009|טקסט=]]
[[קובץ:אנה בולנה 2007.jpg|ממוזער|270x270px|**אנה בולנה**, אופרה בילבאו, ספרד 2007|טקסט=]]
[[קובץ:מחלת נעורים 2007.jpg|ממוזער|270x270px|**מחלת נעורים**, [[קובנטרי]], אנגליה, 2007|טקסט=]]
[[קובץ:ביבר הזכוכית 2006.jpg|ממוזער|270x270px|**ביבר הזכוכית**, [[התיאטרון הקאמרי|תיאטרון הקאמרי]], 2006|טקסט=]]
**רוני תורן** (נולד ב-[[19 באוגוסט]] [[1955]]) הוא [[עיצוב במה|מעצב תפאורה]] ותלבושות ל[[אופרה]] ו[[תיאטרון]], מורה ומרצה לעיצוב במה, עורך ו[[מנחה (מקצוע)|מגיש תוכניות רדיו וטלוויזיה]] ישראלי.

== ביוגרפיה ==
תורן נולד וגדל ב[[ירושלים]]. אביו, חיים תורן, היה סופר, עורך, מבקר ומנהל [[הוצאת הספרים ע"ש מאגנס]] של [[האוניברסיטה העברית בירושלים]]. אמו, [[פועה שלו-תורן]], הייתה [[משוררת]] ו[[מתרגמת]] (בין השאר תרגמה לעברית את כתבי [[רבינדרנת טאגור]] ו[[אמילי דיקנסון]]).

את שירותו הצבאי עשה בתחנה הצבאית [[גלי צה"ל]]. הפיק והגיש תוכניות מוזיקה ותרבות, וערך תוכניות דוקומנטריות.

בשנים שלאחר שירותו הצבאי היה בין מגישי התוכנית "[[ציפורי לילה]]" בגלי צה"ל (1986-1977), במסגרתה הציג את הזמר הצרפתי לתקופותיו, והמשיך להגיש עשרות תוכניות רדיו שהוקדשו לאירועי תרבות ולדיוקנאות של אמנים ויוצרים.

בשנים 1977–1978 התגורר תורן ב[[פריז]], [[צרפת]] ולמד תיאטרון באוניברסיטת פריז VIII, ונסן, וציור ב[[בית הספר הלאומי הגבוה לאמנויות היפות]]. בשנים 1978–1982 למד ל[[תואר ראשון]] במסלול עיצוב במה של החוג לתיאטרון ב[[אוניברסיטת תל אביב]], אותו סיים בהצטיינות, (B.F.A) והמשיך ללימודים ל[[תואר שני]]. בין מוריו באוניברסיטה היו המעצבים [[לידיה פינקוס-גני]], [[אלי סיני (מעצב תיאטרון)|אלי סיני]] ובן ציון מוניץ. במקביל ללימודיו האקדמיים, כתב והגיש ב[[הטלוויזיה הלימודית|טלוויזיה הלימודית]] כשלושים פרקים בסדרה "סופרים מספרים" (1980). בהמשך הגיש ב[[הערוץ הראשון|ערוץ הראשון]] את הסדרה "תעודה" (1990).

את דרכו המקצועית כמעצב במה החל בתחילת [[שנות השמונים]] ב[[תיאטרון באר שבע|תיאטרון העירוני באר שבע]]. לאורך השנים עיצב תפאורה (ובהפקות רבות גם תלבושות) למחזות ואופרות מן ה[[רפרטואר]] העולמי, לצד בכורות ישראליות רבות למחזות ישראלים משל [[מוטי לרנר]], [[הלל מיטלפונקט]] ו[[חנוך לוין]]. עבודותיו הועלו כמעט בכל התיאטראות הציבוריים בארץ, ובכלל זה התיאטרון הלאומי [[הבימה]], [[התיאטרון הקאמרי]] של תל אביב, [[תיאטרון בית ליסין]], [[התיאטרון העירוני חיפה]], [[תיאטרון החאן]], התיאטרון העירוני באר שבע, [[פסטיבל ישראל]], [[האופרה הישראלית]] ו[[התזמורת הפילהרמונית הישראלית]]. בין הבמאים הישראלים איתם שיתף פעולה: [[חנן שניר]], חנוך לוין, [[יוסי יזרעאלי]], [[עמרי ניצן]], [[גדי רול]], [[אופירה הניג]], [[מיכה לבינסון]], [[רות קנר]] ואחרים.

מתחילת [[שנות ה-90 של המאה ה-20]] החל משתף פעולה עם במאים מחוץ לישראל להפקות תיאטרון ואופרה. בין השאר עיצב לתיאטרון ולאופרה ב[[גרמניה]], [[אנגליה]], [[איטליה]], [[מונקו]], [[בלגיה]], [[יפן]], [[סין (אזור)|סין]], ו[[ארצות הברית]]. בעבודתו שיתף פעולה עם במאים כמו: [[ג'ונתן מילר]] ([[:en:Jonathan_Miller|Sir Dr Jonathan Miller]]), דייוויד אולדן ([[:en:David_Alden|David Alden]]), יוהנס שף ([[:en:Johannes_Schaaf|Johannes Schaaf]]), גי יוסטן (Guy Joosten), אינגה לבנט ([http://www.ingalevant.com/ Inga Levant]) ודייוויד מקוויקאר ([[:en:David_McVicar|David McVicar]]).

תורן לימד עיצוב ב[[בית הספר לתיאטרון חזותי]], ירושלים; במחלקה ללימודי ה[[מדיה (תקשורת המונים)|מדיה]] והתקשורת של [[המכללה האקדמית ספיר]]; בחוג לתיאטרון, אוניברסיטת תל אביב ([[פרופסור חבר]] נלווה) ; בבית הספר ל[[אמנויות הבמה]] ובמסלול [[אוריינות חזותית]] ב[[סמינר הקיבוצים]]; בבית הספר לתקשורת "[[כותרת (בית ספר)|כותרת]]"; והעביר סדנאות אמן, השתלמויות מורים והרצאות אורח במוסדות שונים דוגמת שנקר, סדנאות הבמה ואחרים.

לצד עבודת העיצוב וההוראה, כתב רשימות במוסף "ספרים" של עיתון הארץ, שימש חבר בוועדה האמנותית של תיאטרון החאן 98–1997, לקח חלק בצוות שופטים ב[[תיאטרונטו]] 2019 ובתחרות הסרטים בפסטיבל אפוס 2019.

ב-[[2016]] השתתף בסרטו של [[איתן ענר]] "[[לב שקט מאוד]]".

בת זוגו של תורן היא ה[[שחקנית]] [[ליאת גורן]], והוא אב לבן, איתמר תורן, מעצב וידאו.

== השתתפות בתערוכות בישראל ומחוצה לה ==
* 1991 — **Prague Quadrennial - ** עבודות במה (מודלים וצילומים) בתערוכה קבוצתית של אגודת מעצבי הבמה בישראל בתערוכה הבינלאומית בפראג. (זכייה במדליית כסף)
* 1996 — **מסך עולה במוזיאון** - (אוצרת גליה גביש). תערוכה קבוצתית במוזיאון הנגב.
* 1988 — **ארבעים שנות עיצוב במה בישראל** - (אוצרת ציונה שמשי). תערוכה קבוצתית בגלריית תיאטרון ירושלים.
* 1998 — **עיצוב הבמה העברית מהדיבוק ועד כפר** - (אוצרת מיכל טלטש). תערוכה קבוצתית במוזיאון מאנה כץ, חיפה.
* 2005 — **"עיצוב במה בישראל"** (אוצר: [[דוד שריר]]). עבודות בתערוכה קבוצתית (גלריית מגדל שלום).
* 2005 — (**The World Stage Design 2005** – Toronto-Canada (silver medal
* 2007 — **Prague Quadrennial** - עבודות במה בתערוכה קבוצתית של [https://www.facebook.com/theatredesignersil/ אגודת מעצבי הבמה בישראל] בתערוכת העיצוב הבינלאומית בפראג.
* 2013 — **World Stage Design** – [[:en:Royal_Welsh_College_of_Music_&_Drama|Royal Welsh College of Music & Drama]], [[:en:Cardiff|Cardiff]], [[:en:Wales|Wales]]
* 2016 — **Magical Designs for Mozart’s Magic Flute** at the [[:en:New_York_Public_Library_for_the_Performing_Arts|New York Public library for the Performing Arts]]. Curated by Judy Levin

בשנת 2009 [[אוצר (מקצוע)|אצר]] תערוכה מעבודותיו של מורו המעצב אלי סיני, ערך [[קטלוג תערוכה|קטלוג]] מעבודותיו והעלה (יחד עם עדנה ארז) אתר עברי/אנגלי.

==פרסים==
* 1986 – פרס [[מאיר מרגלית]].
* 1991 – מדליית כסף בתערוכת הקוואדריאנלה של פראג, צ'כיה.
* 1998 – פרס [[משה שטרנפלד|שטרנפלד]].
* 2005 – מדליית כסף בתערוכת עיצוב במה עולמית (World Stage Design – WSD) ב[[טורונטו]], קנדה.
* 2007 – נבחר לאחד מבין 23 מעצבים בינלאומיים ב-honorable scenographers ב[[הקוואדריאנלה של פראג|קווארדיאנלה של פראג]].
* 2009 – [[פרס לנדאו לאמנויות הבמה]] לשנת 2008.
* 2011 – פרס התיאטרון הישראלי על [[עיצוב תפאורה]] להצגה "[[גטו (מחזה)|גטו]]" ב[[התיאטרון הקאמרי|תיאטרון הקאמרי]].
* 2012 – [[פרס התיאטרון הישראלי]] על עיצוב תפאורה להצגה "[[קברט (מחזמר)|קברט]]" בתיאטרון הקאמרי.
* 2013 – פרס התיאטרון הישראלי על עיצוב תפאורה להצגה "[[קזבלן]]" ב[[התיאטרון הקאמרי|תיאטרון הקאמרי]].
* 2015 – [[פרס התיאטרון הישראלי]] על עיצוב תפאורה להצגה "[[בית ברנרדה אלבה]]" ב[[תיאטרון באר שבע|תיאטרון באר-שבע]].
* 2019 – פרס אמנויות פלסטיות בתחום העיצוב מטעם [[משרד התרבות והספורט]].

==רשימת הפקות כרונולוגית–עיצוב במה ותלבושות==
[[קובץ:רוני תורן.jpg|266x266px|טקסט=|ממוזער]]


==לקריאה נוספת==
* בלום, ב' (1990). רוני תורן – ראיון: על עיצוב התפאורה והתלבושות של חתונת הדמים. במה – רבעון לדרמה, 122, עמ' 26–38.
* תורן, ר' (2019). בקנה מידה 1:1 – שיחות על שפת במה ביון מעצב לבמאי. רבעון לתיאטרון עכשיו, 45, 27 – 5.
* תורן, ר' (2022). **בקנה מידה: אחד לאחד''', הוצאת הקיבוץ המאוחד
* תורן, ר' (2018). אנשים רוצים קסם. ירח תלוי זה קסם. גלעד עברון מנקודת ראותו של מעצב. רבעון תיאטרון עכשיו, 44, 118 - 124.
* תורן, ר' (2004). ביקורת הביקורת: עיצוב במה אינו גרסה משודרגת של ועדת-קישוט. רבעון לתיאטרון עכשיו, 13, 29 – 27.
* תורן, ר' (2000). תיק עבודות, רבעון לתיאטרון עכשיו, 2.
* Fielding, E., McKinnon, P. (2014). World Scenography 1995-2005. Taiwan: O.I.S.T.A.T, p.68.
* Song, J. (Ed.). (2013).Stage Design - Concerts, Events Ceremonies and Theatre. Berkley, CA: Artpower, Ginko press, Inc. 232-24.
* Sundaw, L. (Ed.), (2015). Spectacular! Stage Design. Hong Kong: SendPoints Publishing, 200-216.
* Sutcliffe, T. (1996). Believing in Opera, Faber and Faber publishing, 166, 187, 188.

## קישורים חיצוניים

* רוני תורן - האתר הרשמי
* 
* 
* רוני תורן - האגודה למעצבי במה בישראל
*Roni Toren Stage Design - Facebook
* עבודות באתר Behance
* Roni Toren - Tumblr
* Roni Toren - scenographer - Pinterest
*Roni Toren - Youtube
*Roni Toren - Instagram
*World Stage Design 2013
*ראיון באתר 'תעשייה.קום' 2016
*הרצאה: "אפידאורוס בדיזנגוף: עיצוב במה של הטרגדיה היוונית בישראל". 2014.
*"סופרים מספרים" סדרת תוכניות בטלוויזיה הלימודית
*רוני תורן, בארכיון תיאטרון הבימה

## הערות שוליים

קטגוריה:מעצבי במה ישראלים
קטגוריה:מעצבי תלבושות ישראלים
קטגוריה:מעצבים ישראלים
קטגוריה:זוכי פרס לנדאו לאמנויות הבמה
קטגוריה:שדרני רדיו ישראלים
קטגוריה:מגישי ציפורי לילה
קטגוריה:מנחי טלוויזיה ישראלים
קטגוריה:חיילי גלי צה"ל
קטגוריה:בוגרי אוניברסיטת תל אביב: תיאטרון
קטגוריה:סגל אוניברסיטת תל אביב: תיאטרון
קטגוריה:סגל המכללה האקדמית ספיר
קטגוריה:זוכי פרס מרגלית
קטגוריה:בוגרי תיכון בויאר
קטגוריה:סגל סמינר הקיבוצים
קטגוריה:זוכי פרס התיאטרון הישראלי
קטגוריה:אנשי תקשורת ישראלים
קטגוריה:ישראלים שנולדו ב-1955